b'\n_START_ARTICLE_\nPolyen\n_START_PARAGRAPH_\nPolyen er betegnelsen for et kemisk stof, en carbonforbindelse, der indeholder flere dobbeltbindinger, ofte konjugerede, dvs. alternerende dobbeltbindinger og enkeltbindinger. Typiske eksempler er de syntetiske polymerer kaldet polyacetylener._NEWLINE_P\xc3\xa5 grund af de konjugerede dobbeltbindinger er mange polyener farvede stoffer.\n_START_SECTION_\nElektrisk ledende polymerer\n_START_PARAGRAPH_\nTils\xc3\xa6tning af sm\xc3\xa5 m\xc3\xa6ngder af andre kemiske stoffer til de line\xc3\xa6re syntetiske polymerer af acetylen giver en elektrisk ledende polymer, et "plastikmetal". Tils\xc3\xa6tningsstoffer kan f.eks. v\xc3\xa6re et halogen eller et alkalimetal, se doteringsmiddel. S\xc3\xa5danne "forurenede" polymerer startede udviklingen af elektrisk ledende organiske stoffer (se ogs\xc3\xa5 grafen) og gav tre forskere Nobelprisen i kemi i 2000: Hideki Shirakawa, Alan Heeger og Alan MacDiarmid'